भोपाल. केरल के मुख्यमंत्री पिनाराई विजयन का सिर कलम करने वाले को एक करोड़ रुपए का इनाम देने की घोषणा करने वाला कुंदन चंद्रावत सरकारी कर्मचारी है। चंद्रावत उज्जैन में बतौर मलेरिया इंस्पेक्टर पदस्थ है। चंद्रावत को आरएसएस के सभी दायित्वों से मुक्त किए जाने के बाद पुलिस ने एफआईआर दर्ज कर ली है, लेकिन विभाग ने कोई कार्रवाई नहीं की है।
- उज्जैन एसपी मनोहर वर्मा ने बताया कि कुंदन चंद्रावत सरकारी कर्मचारी है और मलेरिया प्रोजेक्ट वर्कर के तौर पर काम कर रहा है।
- पुलिस ने मामले में स्वत: संज्ञान लेते हुए चंद्रावत के खिलाफ धारा 505 (लोक शांति के भंग होने की आशंका और वर्ग संघर्ष की स्थिति पैदा होने के आसार) के तहत मामला दर्ज कर लिया।
- चंद्रावत की गिरफ्तारी के सवाल पर वर्मा ने कहा कि सबूत एकत्र किए जा रहे हैं। इसके बाद आगे की कार्रवाई की जाएगी।
hin_Deva hin_Deva hin_Deva hin_Deva